Antežeriai
Antežeriai – kaimas Vilniaus rajono savivaldybėje, į šiaurę nuo Zujūnų, vakariniame Gineitiškių ežero krante; šiaurės vakarinis Vilniaus priemiestis. Antežerių seniūnaitija. Šiaurėje kaimas ribojasi su Tarande, rytuose – su Gineitiškėmis, pietuose – su Zujūnais, vakaruose plyti laukai. Antežerius aptarnauja 32 maršruto Vilniaus miesto autobusas (st. Antežeriai).